MBP 





ARMA CHRISTI 





IL] 
SVATKO SVOJ KRIZ NOSI 


VAO 


MUZEJ BRODSKOG POSAVLJA 
SLAVONSKI BROD 


Arma Christi 


svatko svoj križ nosi 


Izložbena dvorana Muzeja 
ožujak/travanj 2018. 


sonoje 





Arma Christi 





Muzej Brodskog Posavlja i Pokrajinski muzej Celje 
Arma Christi ili svatko svoj križ nosi 


Nakladnik: 

Za nakladnika: 
Autorice tekstova: 
Autorica izložbe: 
Prijevodi: 

Lektura: 


Fotografije: 


Dizajn izložbe: 


Postav izložbe: 


Stručni suradnici na izložbi: 


Izrada izložaka: 
Grafička priprema: 
Tisak: 

Naklada: 


ISBN: 978-953-/116-47-7 


Muzej Brodskog Posavlja 

Danijela Ljubičić Mitrović 

Barbara Trnovec, Karolina Lukač 

Barbara Trnovec 

Karolina Lukač, Global Link d.o.o. Zagreb 

Irena Mikajević 

Damir Fajdetić; fototska Etnografskog odjela Muzeja Brodskog Posavlja, 
arhiva Pokrajinskog Muzeja Celje, arhiva ZVKDS OE Celje 

Barbara Trnovec, Tak kolektiv, Ljubljana 

Barbara Trnovec, Verica Zorko, Nada Šmid, Matjaž Ernecl, Alenka Zorenč, 
Karolina Lukač, Ante Arelić, Željko Čavčić 

Gabrijela Kovačič, Karolina Lukač 

Željko Čavčić 

Autor, Slavonski Brod 

Tiskara Nova Gradiška d.o.o. 


200 primjeraka 


svatko svoj križ nosi 


Sadržaj 


Anton Hren Kommolski 


BAJKA O ČOVJEKU KOJI JE ŽELIO DRUGI KRIŽ ...............00aovaaa aaa kaaa aaa aaa aaa aaa aaa aaa dakaka aaa 5 


Barbara Trnovec (Pokrajinski muzej Celje) 
ARMA CHRISTI ILI SVATKO SVOJ KRIŽ NOSI ...........oaaaaonana aaa aaa aka akan aaa naa aaa aaa aaa aan 8 


Karolina Lukač (Muzej Brodskog Posavlja) 
SJEĆANJE NA MUKU KRISTOVU U OBIČAJIMA BRODSKOG POSAVLJA .............aaoaakakaka kakaa aaa aaa 13 


Izložba i katalog ostvareni su financijskim sredstvima Ministarstva kulture Republike Hrvatske 
i Brodsko-posavske županije. 





svatko svoj križ nosi 





w 


Bajka o čovjeku koji je želio drugi križ 


Nekoć, živio je selj ak koj ije cij elog svog života morao nositi težak križ. 

Kamo god da je krenuo, što god da je radio, taj mu je križ pritiskao leđa i ramena. Kad se ujutro probudio odmah je 
osjetio njegovu težinu. Išao jena posao inosio križ sa sobom. Tijekom mukotrpnog rada osjećao je kako mu se njegovi 
oštri rubovi urezuju u meso. Kad bi sjeo ručati, imao je na ramenima križ. Navečer se, umoran i onemoćao od posla, 
vraćao kući i nosio križ na ramenima. Kad bi kasno navečer legao na počinak nosio je i križ sa sobom u krevet. 
Prebacivao bi gasj edno g ramena na drugi, ali bio mu je jednako težak. Stalno je imao izranjavana ramena. Nekoliko 
putamuje izvana pote kla krv ikliznula niz prsa i hrbat. 

Cijele je dane nosio križ iako mu je to bilo jako teško. Imao je mnogo zadataka pa bi ponekad, na trenutak znao 
zaboraviti na svoju muku. Najgore je bilo navečer kad bi legao u postelju. Tada bi osjetio svu nesnosnu težinu svoga 
križa. 

Krvave rane koje mu je križ usjekao tijekom dana, jako su ga pekle. Činilo mu se kao da ga netko pali užarenim 
željezom. 

Kako bi htio odložiti križ samo na trenutak. Oporavila bi mu se ramena. Odmorio bi se, a možda bi i njegove krvave 
rane zacijelile do jutra. — Ali nije ga mogao odložiti. Nije ga mogao skinuti i staviti kraj sebe. Križ je bio na njemu 
poput krpelja spojenog sa živim mesom. Sate i sate bi se okretao po krevetu i žalio na svoju muku. Naposljetku sav 
iscrpljen, zatvorio bi oči. Jedino jeu slatkom snumogao zaboraviti na svoje breme. 

Taj je križ morao nositi čitavog života; čim se probudio odmah je osjetio križ na svojim ramenima. Kad je krenuo u 
školu nosio križ sasobom. - Istina, tada taj kviž nije biovelik i težak kao sada. 

Pokušao ga seriješiti, ali nije uspio. Prigovarao je i žalio se, ali ništa nije pomoglo. Naposljetku se pomirio s time irado 
trpio. Pomislio je, kada odraste lakše će nositi taj teret. Kad postane čvrst mladić neće mu toliko smetati što mora 
nositi taj križ. No, kasnije kao snažan muškarac, neće se pomiriti s tim križem. 

Raslas je i rastao i postao čvrst mladić pa iz mladića postao lijep muškarac. A s njime je rastao i križ. Koliko je on 
svako ga dana postaj ao veći i moćniji, toliko jei križ postajao težim ivećim. 

U početku je sve promatrao sa strahom i strepnjom. Napokon, opazio je da i drugi ljudi nose svoje križeve. ] svatko je 
jadikovao i žalio se na svoje breme. Ipak, učinilo mu se kako križevi drugih ljudi nisu tako veliki i teški kao njegov. 
Nemaju tako oštre rubove kao njegov. Usprkos svemu nije se previše žalio, iako je imao razloga. Voljno je trpio što mu 
je Bog dao. 

Jednom prilikom bio je u velikom gradu gdje je promatrao ljude koji su prolazili širokim ulicama poput mrava u 
mravinjaku. Promatrao je lijepe gospođe koje su svjetlucale od zlata. Promatrao je otmjenu gospodu u lijepoj crnoj 


odjeći s rukavicama na rukama ivisokim sjajnim šeširima na glavama. Promatrao je siromašne radnike koji su žurili 

na posao u tvornice, mršavi i blijedi. Promatrao je odrpane prosjake ko ji suse vukli odugla do ugla iprosili. — A svi, od 
najbogatijeg kneza do najbijednijeg prosjaka, svi su nosili svoj križ. 

Ipak, gospoda su imala lijepo obojane križeve. Neki su imali križeve cijele obložene zlatom. Učinilo mu se da su ti 
križevi mnogo manji. Bilo ih je lakše nositi odvelikih i nezgrapnih križeva kakve su nosili tvornički radnicii prosjaci i 
kakav jenosio on sam. 

Dok je sve to promatrao, probudila se u njemu želj a. Kad se već ne može riješiti križa, rado bi imao lakši, kakav imaju 
gospoda. Takav bi križ mogao nositi. Zapravo, bilo bi lijepo imati tako ij epo oboj an križ imožda cij eli zlatom obložen. 
Vratio se nesretan iz grada. Bio je još nezadovoljniji svojim križem. Počeo je prigovarati da mu je Bog dao pretežak 
križ. Mislio je kako to nije pravedno. Neki nose male, lijepe križeve, dok on nosi tako težak i nespretan križ. Zašto je 
Bog baš njemu namijenio tako težak križ dok je drugima dao lake? — Svako di ijete binosilo križ kakavnose gospoda u 
gradu. Uopće ga ne osjete. 1 lijepi su, još i zlatom obloženi! — Trebala bi gospoda probati nositi njegov križ. Vidjeli bi 
ondašto j je križ. Nij ije pravedno što nemaju svi iste križeve. 

U svojoj velikoj patnji obratio se Bogu. Zamolio ga je za lakši križ i da ga odriješi tog nepodnošljivog bremena. Najviše 
bivolio kad bi mu dao takav križ kakav jevidio kod gospode u gradu. | 
Bog mu je uslišio molitvu. 

Kaa se seljak jedno jutro probudio, shvatio jena svoju veliku radost, da je dobio križ kakav je i želio: malen, lijepo 
obojan icijeli obložen zlatom. — Njegov stari križ je nestao. 

Ustane i sav presretan zahvali Bogu što mu jeuslišio molitvu. 

Takav ću križ nositi“ mislio je. »Kako je samo lijep! Kako mi dobro leži na ramenu. Da sam ga sam radio ne bih ga 
napravio boljim.“ | 

Nakon toga je pokušao podići ramena. No tonije lako napravio. 

Težak je težak!“rekao je samome sebi. ,Tko bi i pomislio da je ta stvarčica toliko teška? Učinila mi se lakšom od moje 
stare nevo lje. Bit će bo lj e, samo dok se malo priviknem.“ 

Trebao se naviknuti J ednako kao inarad. Budući da uopće nije imao drva kod kuće, uzeo je kola te krenuo u šumu. 
Zadovoljan svojim novim križem, sjeo jeu kola i krenuo. Razmišljao je kako će sada, kad više nema onaj težak križ, 
lako živjeti. Bolu ramenu prenula ga je iz tog razmiš ljanja. Nikada ga nije toliko boljelo pod starim križem. Pogleda i 
vidi da mu se oštar rub križa urezao u meso. Premjesti ga s desnog na ij evo rame, ali križ gaje tu počeo rezati još jače. 
S lijevog ga opetvrati na desno rame. 

»E, svašta. Pa teži je nego što sam mislio.“ 

Tako je procjenjivao križ i premještao ga s jednog na drugo rame. Ali ništa nije pomoglo. Križ mu je i dalje bio težak. 
Njegovi oštri rubovi obloženi zlatom stvarali sumu dubokerane iz ko jih je kapala krv, kap po kap. 

Ljut se pokaje što je molio za drugi križ. Njegov stari križ bio jevelik i nespretan, ali toliko težak kao ovaj novi nikada 
nije bio. Nikada mu nije bilo toliko teško nositi ga. Ranije mu je rijetko kada potekla krv iz rana. Sada krv kapa 
neprestano. 

U teškim mukama dovezao se do svoje šume. Sišao je s kola sav izmučen i krenuo tovariti drva. Tovario je sporo kao 


nikada prije. Kad se sagnuo da podigne kladu kako bi ju stavio u kola, jedva se uspravio. Taj zlatom obložen križ 

pritiskao ga je k zemlji. Nakon svake cjepanice morao je odmoriti. Tovario je drva dva sata, a nije utovario niti pola 
drva. Nekoć bi to obavio za četvrt sata. — Moj Bože! Sveviše slabi! Krv mu curi izrana. Što će biti, što će biti? 

Htio je podići jošj ednu granu inatovariti juna kola. Zatim će ići kuci, a ljudi će mu se smijati što vozi poluprazna kola. 
Ne moževiše. Samo da kući stigne živ. Dakle još samo ta grana. — 

Sagne se is drhtavim rukama primi granu. Želi ustati. A križ ga toliko pritišće da ne može izravnati leđa. Pokušavao je 
svom svojom snagom. Nije uspio. Sav onemoćao od bolova pao je u nesvijest pored granena tlo. 

Sunce je počelo zalaziti. Večernji povjetarac igrao se vrhovima razgranate bukve i jakog graba. Ptice su utihnule. Tu i 
tamo čulo se još komešanje kojeg krilatog stanovnika šume. Hladna rosa spuštala se na zemlju. Obavila je i jadnog 
seljaka koji je i dalje ležao kraj grane. Namočila mu je čelo i probudila ga. Nije odmah znao gdje je. Učinilo muse daje 
dugo spavao i imao ružan san. Nosio je dugo, dugo težak križ na ramenima. Htio ga se riješiti, ali nije mogao. 
Promatrao je druge ljude koji su također nosili križeve. Ali njihovi su bili ij epL, mali, neki zlatom obloženi. Njegov je 
biovelik, težak i nespretan za nositi. 1 on je želio imati lagan križ kakav su imali drugi ljudi. Dobio gaje. Bio je malen i 
obložen zlatom. Bio je sretan pod njegovim teretom. Međutim, bio mu je težak, grozno težak taj novi križ. Nosio ga je 
nekovrijeme. Na kraju se srušio pod njegovom težinom iumro... 

U tami počne tapkati rukom oko sebe. Dotakne debelu granu. Naramenima gaje nešto napodnošljivo boljelo. Opipa. 
Dotakne križ. Odmah je shvatio da to nije bio san već stvarnost. Sjetio se svog starog križa s kojim je, iako teško, mogao 
obavljati svoj posao. Kasnije je želio imati takav križ kakav imaju drugi ljudi. Bog ga je kaznio i dao mu ga. I sada ga 
ima. Umrijeti će od gladi i boli koje mu zadaje novi križ. Ah! što je lud napravio! Bog ga je kaznio zato što nije bio 
zadovoljan križem koji mu je svojom najmudrijom providnošću dao. — Kad bi mogao dobiti svoj starinezgrapni križ 
bio bi J ako sretan. 

Bilo je to gorko pokajanje. Na nebu su svjetlucala nebeska svjetla kao da mu obasjavaju put na kojem će pronaći 
pomoć. Njegova goruća molitva odletjela je prema nebesima. Pokajao se što je svojim nezadovoljstvom uvrijedio 
dragoga Boga. Zamolio je za pomoć, zamo lio za svoj stari križ. — Dugo, dugo unoć njegove su usne šaputale po božnu 
molitvu. Ujutro je zatvorio oči. 

Sunce je već bilo visoko na nebu kad se probudio. Osjećao se snažnije. Križ gaviše nije toliko pritiskao. — Shvatio je da 
jetonjegov stari križ. Bog mu jeuslišio molitvu. | 

Say veseo poljubio je i zagrlio svoj križ i iskreno Bogu zahvalio što ga je razriješio onog lijepog križa pod kojim je sav 
onemoćao. Nikada više nije poželio drugi križ. Zadovoljno je nosio svoj. Shvatio je da Bog najbolje zna kakav križ tko 

može nositi. 


Anton Hren Kommolski 

Arma Christi ili svatko svoj križ nosi! 


» Nosio je dugo, dugo težak križna ramenu. Htio ga 
se riješiti, ali nije mogao. Promatrao je druge ljude 
koji su također nosili svoje križeve. Ti su križevi bili 
lijepi, maleni, neki čak i zlatom obloženi, a njegov je 
bio velik, težak i nespretan. I on je želio imati tako 
lagan križ, kakav su imali drugi. I dobio ga je. Bio je 
malen i obložen zlatom. Bio je sretan pod njegovim 
teretom. Međutim, bio mu je težak, grozno težak taj 
novi križ. Nosio ga je neko vrijeme. Konačno se 
srušio pod njegovom težinom i umro“? 





1. Isus nosi križ, V. postaja Križnog puta, ulje na platnu 


Svatko, naime, nosi svoj križ. Ovaj frazem je vrlo 
raširen; na njemačkom jeziku glasi Jeder hat sein 
Kreuz zu tragen, na francuskom Nous avons tous 
notre croix a porter, na češkom Každy si nese svuj 
kFiž i na engleskom We all have our own cross to 
bear... Razumiju ga i koriste kako vjernici tako i 
nevjernici, kada žele reći da su brige, problemi i 
patnje sastavni dio života. Njegov je izvor povezan s 
Kristovom pasijom, a možemo ga povezati i s 
riječima zapisanima u Matejevom evanđelju: ,Ako 
netko želi ići za mnom, neka se sam sebe odrekne i 
uzme svoj križte pođezamnom.“(Mt16,24) 


Pasija 


je evanđeosko izvješće o patnji Isusa Krista. U 
Svetom Pismu u Novom zavjetu opisuju ga četiri 
evanđelista: Matej, Marko, Luka i Ivan. Nijedno 
drugo razdoblje njegovog života nije tako detaljno 
opisano, a upravo se pasija odnosi na najstariji dio 
zapisane evanđeoske predaje. Pretpostavlja se da 
je zapisana u 30. godinama prvog stoljeća.“ 


Pasija počinje urotom židovskih velikih svećenika i 
starješina protiv Isusa. Oni, s njegovim učenikom 
Judom Iškariotskim, sklapaju dogovor da će ga 
izdati u zamjenu za trideset srebrnjaka. Potom 
slijedi Posljednja večera, molitva u Getsemanskom 
vrtu, izdaja Jude Iškariotskog i uhićenje Isusa. 
Nakon toga, prije nego što je pijetao zapjevao, 


1 Izložba je bila otvorena u Celju od 22. 3.-24. 6. 2016. Dopunjena, ove godine od 21. 3.-22. 4. gostuje u Muzeju Brodskog Posavlja, 


Slavonski brod. 


2 AntonHrenKommolski, Bajka o možu, ki sije želel drug križ, Angeljček 11/9, (Ljubljana, 1903), 138-143 
3 Maksimilijan Matjaž, ,Eksegeza Janezovega evangelija in pisem: poročilo o Jezusovem pasijonu“, Neobjavljeno učno gradivo Teološke 


fakultete, (Ljubljana, 2014), 2 

Kristovu patnju, pobuđivali kontemplaciju i kroz 
tako uvjetovana religiozna iskustva, doprinosili 
učvršćivanju i produbljivanju vjere pojedinca. To su, 
između ostalog, pasionske procesije i različiti oblici 
Križnog puta - od molitvenih tekstova, Kalvarija s 
kapelicama, do likovnih prikaza četrnaest postaja 
koji prikazuju put kojim je Isus nosio križ na 
Golgotu. To su također tri kasnosrednjovjekovna 
ikonografska motiva: Arma Christi, Kristove patnje i 
Misa sv. Gregora, čija pojava i prikazsu međusobno 
povezani. 

Arma Christi (lat.) oruđa odnosno oružja patnje 
predmeti su koji podsjećaju na Kristovu pasiju, a 
istodobno su njegovo oružje protiv grijeha. To su 
križ, trnova kruna, stup i šibe za bičevanje, tri čavla, 
spužva, koplje, Veronikin rubac, pijetao, vreća s 
trideset srebrnjaka, trstika, ljestve, čekić, kocke, 
glava koja pljuje i drugi.* Arma Christi prikazani su 


kao sredstvo za meditaciju i kao pomoć kod 





2. Križ s Arma Christi, slika na staklu 


njegov učenik Petar zanijekao ga je tri puta. Trećega 
dana, proces se odvijao pred velikim židovskim 
svećenikom Kajfom, a potom i pred rimskim 
vladarom Pilatom. Onje, naime, oprao ruke, rekavši 
da je ,nedužan kod krvi ovog pravednika“, ali ga 
zbog pritiska svećenika i naroda bičuje i razapinje. 
Pasija završava postavljanjem križa na Golgoti, 
uzvisini blizu Jeruzalema, s podsmjehivanjem, 
smrću i pokapanjem. Događaja toga dana vjernici 
se sjećaju na Veliki petak. Ipak, najveći je kršćanski 
praznik Uskrs kada se vjernici prisjećaju Isusovog 
uskrsnuća od mrtvih. 


Arma Christi 





Pasiji su bili, i još su uvijek, posvećeni različiti prikazi 


i uprizorenja, koji su poticali na uživljavanje u 3. Boca s raspelom i drugim Arma Christi 


a LucMenaše, Evropski umetnostnozgodovinski leksikon, (Ljubljana, 1971), 98 
5 Jure Mikuž, ,Arma Christi: ikonografija razkosanega telesa“, Acta historiae artis Slovenica, 12, (Ljubljana, 2007), 26 


Arma Clristi 





postizanja spasenja. S ovim uprizorenjima, vjernik 
se prisjeća Kristove patnje i poistovjećuje se s njim. 
Potiču mu osjećaj krivnje i žaljenja, što je suština 
pokore. Za crkvenjake ove su slike bile, između 
ostalog, didaktičko pomagalo. Njihova pojava nije 
povezana s povijesnim činjenicama, a u isto vrijeme 
dodatno su ih oblikovale društvene, psihološke, 


političke, gospodarske i druge okolnosti.? 





4. Misa sv. Gregora, fragment freske 


Misa sv. Gregora 


U crkvici sv. Nikole na Vimperku nad Podvinom kod 
Polzele otkrivena je 2007. godine zidna slika s 
početka XVI. stoljeća. Prizor, koji je u vrijeme 
otkrića bio teško oštećen, prepoznat je kao motiv 
mise sv. Grgura koja prikazuje kako se papi Grguru I. 
Velikom oko 600. godine tijekom mise prikazala 
Kristova patnja, okružena s Arma Christi. Prizor je 
nastao na temelju grafičkog predloška bakroreza 
Israhela van Meckenema (oko 1440-1503), koju je 
slikar freske vjerno, iako pojednostavljeno, 
precrtao. Smatra se jedinstvenim i izuzetnim u 
europskim mjerilima.* 


Freska spaja tri značajna srednjovjekovna ikono- 
grafska motiva: Kristovu patnju, Arma Christi i misu 
sv. Gregora. Pojava i afirmacija tih motiva među- 
sobno su povezani, stoga ih struka također tako 
tretira. Njihov izvor i značenje vrlo su složeni. 


Prema riječima istraživača, najveći problem koji 
pokušavamo razmrsiti je taj da oni nisu povezani ni 
s jednom povijesnom činjenicom ili dogmatičkom 
vjerom, već imaju korijene u nepredvidljivosti 
folklora.“ Pojava i procvat motiva mise sv. Gregora u 
XV. stoljeću pojašnjavaju različite interpretacije. 
Može se povezati s euharistijom; motiv bi trebao, 
naime, biti odgovor onima koji sumnjaju u trans- 
supstancijaciju, pretvorbu kruha i vina u Kristovo 
tijelo i krv. Vjerojatnije je da je popularnost motiva 
povezana s oprostom koji obećava kratak boravak 
duša u čistilištu. 


Kristove patnje 


»Skinuli su ga i ogrnuli ljubičastim plaštem. Okrunili 
su ga krunom od trnja i stavili mu ju na glavu i trstiku 
u njegovu desnu ruku. | kleknuli su pred njim i 
ismijavali ga govoreći: 'Zdravo, židovski kralju! 


Popljuvali su ga, uzeli mu trstiku te ga tukli po glavi.“ 
(Mt27:28—30) 








5. Kristova glava okrunjena trnjem, drvorez 


6 Jure Mikuž, Zaključno poročilo o rezultatih raziskovalnega projekta Kristus trpin v slovenski umetnosti, (Ljubljana, 2011), 10 


7 Mikuž, Arma, 17 
a Mikuž,Arma, 24 

Kristova patnja (lat. imago pietatis, eng. the Man of 
Sorrows, njem. der Schmerzensmann) simbolički je 
prizor pasije jer sažima sadržaj Kristove patnje. 
Uprizorenje je bilo vrlo rasprostranjeno u kasnos- 
rednjovjekovnoj umjetnosti, a njezinu tadašnju 
veliku popularnost istraživači su pripisali i 
djelovanju kartuzijanaca koji su praznik Presvetog 
Tijela proširili diljem Europe i pridonijeli njegovoj 
afirmaciji. S tim praznikom bila je, između ostalog, 
povezana molitva ispred prizora Kristove patnje, 
koja je donosila otpust. Pogled na Kristovo 
izmučeno tijelo, posebice ako je bio prikazan 
između oruđa i oružja patnje, kod vjernika je 
pobudio svijest o tome da je sukrivac za njegovu 
muku, diktirao je žaljenje zbog nasilja, samo- 
optuživanje i kažnjavanje za grijeh. Taj pogled, koji 
je prenerazio vjernika, također ga je potakao na 
kontemplaciju. Velike otpuste davani su za čašćenje 
ovog prikaza upravo zbog uživljavanja u patnju i 
identifikaciju s Kristom. Posebno prodorna bila su 
stoga nastojanja kartuzijanaca da provode sustav 
krivnje za grijeh i pokajanje za njega. Krivnja je 
postala bit crkvene pokore.? 


Križni put 


Bilo da se radi o vizualnim prikazima, molitvenim 
tekstovima, pasionskim procesijama ili kapelama 
na putu do Kalvarije, četrnaest postaja Križnog puta 
ilustrira Kristovu patnju i poziva na njegovo po- 
novno proživljavanje. Križni put (lat. Via crucis, eng. 
The Way of the Cross, njem. Der Kreuzweg) je, 
naime, put kojim je Krist nosio križ na Kalvariju. Na 
europskom prostoru ovaj put ilustrirali su od 
križarskih ratova nadalje; od kasnog XVII. stoljeća s 
četrnaest postaja: 

|. Pilatosuđujelsusa nasmrt, 

ll. = Isusstavlja križna svoje rame, 

III. Isus pada prvi putispod križa, 

IV. = Isussusreće svoju majku, 

V. Simon iz Cirene pomaže Isusu nositi križ 


9 Urazličitim izvorima razlikuju se nazivi postaja. 
10 Mikuž, Arma, 25 





6. Polaganje v grob, Martin Schongauer, bakrorez 


VI. = Veronika daje Isusu rubac 
VII. —Isuspada drugi putispod križa 
VIII. Isustješijeruzalemske žene 
IX. — Isus pada treći putispod križa 


X. Isusu uzimaju odjeću 

XI. Isusa pribijaju na križ 

XII. —Isusumire na križu 

XIII. Isusaskidajus križa i polažu Mariji u naručje 


XIV. Isusa polažu u grob? 


Od ljudske pobožnosti do službene 
doktrine 


Predstavljeni kasnosrednjovijekovni motivi 
Kristove patnje, Arma Christi i Mise sv. Gregora, 
oslikavaju davni duhovni krajolik, a istovremeno 
stvaraju most između prošlosti i sadašnjosti. Danas 
u istoj mjeri kao i nekada, pozivaju na uživljavanje u 
Kristovu muku, na konteplaciju i produbljivanje 
vjere. 

lako se porijeklo i širenje tih motiva doima 
razumljivim, istraživači ga ipak smatraju zamrše- 
nim. Njihova pojava nije povezana ni s jednom 
povijesnom činjenicom, ali su ih istovremeno 
oblikovale društvene, psihološke, političke, 
ekonomske i druge okolnosti. Zaključuje se da 
korijene ne treba tražiti u nepredvidljivosti folklora 
već njihovu iznimnu popularnost pripisuju djelo- 
vanju crkvenog reda kartuzijanaca. Ti su motivi 
zadovoljavali ljudske potrebe kao i potrebe 
redovnika koji su u njima prepoznali potencijal 
didaktičnog pomagala, primjera, upozorenja. 
Preuzeli su dakle, ljudsku pobožnost kao službenu 
doktrinu. 


lako o njima možemo mnogo toga pronaći u 
biblijskim tekstovima i pomažu nam razumjeti 
sadržaj i kontekst, ne dekodiraju ih u cijelosti. 
Prvenstveno zato jer su pri stvaranju srednjo- 
vjekovnog imaginarija imali veću važnost od 
racionalnih biblijskih tekstova i njihove često 
iracionalne i pretjerane interpretacije. Koristili su 
ih, između ostalog, u propovijedima, molitvama, 
pjesmama i meditaciji, kako bi produbili ljubav 
prema Bogu. Ti motivi nikada nisu imali samo jedno 
značenje.!? 





svatko svoj križ nosi 


Karolina Lukač 


Sjećanje na muku Kristovu 


u običajima brodskog Posavlja 


Tematika Muke koja opisuje posljednje događaje u 
Kristovu životu, koji prethode smrti i uskrsnuću, od 
ulaska u Jeruzalem do polaganja u grob, osim u 
brojnim djelima europske i svjetske umjetnosti, 
prisutna je i u pučkoj umjetnosti. Scene Muke u 
kršćanskoj umjetnosti uključuju: ulazak u Jeru- 
zalem, pranje nogu učenicima, Posljednju večeru, 
agoniju u Getsemanskom vrtu, Judinu izdaju, 
uhićenje, Krista pred Kajfom, Petrovo zatajivanje 
Krista, Pilatov sud, bičevanje, ruganje, postaje 
križa, Judinu smrt, raspeće, skidanje s križa te pola- 
ganje u grob." 

Jedan od najvećih simbola Muke te pobjede nad 
smrću i grijehom je križ. Prikaz raspeća i Muke 
Kristove javlja se već na prijelazu iz V. u VI. stoljeće. 
Dok je u petom stoljeću postojala bojazan da bi 
prikaz Muke i smrti mogao zasjeniti slavu Krista i 
poruku uskrsnuća, u kasnom srednjem vijeku (XIV.- 
XVI. stoljeće) umjetnici počinju Krista prikazivati 
tako da dotaknu srce svakog pojedinca i izravno ga 
suoče s Kristom patnikom.!'? 

Simbolika Muke oduvijek je bila nepresušan izvor 
pučkoj umjetnosti. Uz potrebu za komunikacijom 
koja bi bila pouzdanija od govora ili geste, a koja se 
javila u davnoj prošlosti, ljudi su počeli upotre- 
bljavati predmete i crteže sa simboličnim znače- 
njima, prikladnijim za prikazivanje raznih postu- 
paka i/ili događaja. Jedan od oblika takve komuni- 
kacije je slika na staklu nepoznatog autora, koja se 
od 1967. godine čuva u Etnografskom odjelu 
Muzeja Brodskog Posavlja. Slika koja prikazuje 
raspeće Krista može se uvrstiti u pravac naivne 


umjetnosti, koja okuplja brojne autore i djela 
raznovrsne tematike iz različitih kultura. U 
Hrvatskoj se u početku radilo o stvaralaštvu seljaka i 
radnika, običnih ljudi iz naroda, uglavnom 
samoukih umjetnika, amatera bez ikakve likovne 
naobrazbe pa odatle naziv pučka umjetnost. 
Koristeći simboliku boja (crvena — boja krvi, 
mučenika, ljubavi; bijela — čistoća, svetost; modra — 
simbol neba, istine; zlatnožuta — boja sunca i 
božanskog) te raznih elemenata, odnosno simbola 
Muke, opisuju se posljednji događaji Kristova života 
i naglašava poruka Uskrsa. Predmeti kojima je Krist 
bio mučen i koji simboliziraju njegovu muku 
poznati su pod nazivom Arma Cristi. To su: križ, 
vijenac od trnja, stup i šibe za šibanje, tri čavla, 
spužva, koplje, ljestve, čekić, kocke i drugi. Suočen s 
tim motivima vjernik se može prisjetiti Kristove 
patnje i identificirati s njim. Prizori Kristove muke 
pojedinca trebaju potaknuti na razmišljanje, 
pridonijeti učvršćivanju i produbljivanju njegove 
vjere. 


Korizmeno razdoblje 


Uskrs je blagdan proljeća, vječnog života, blagdan 
svjetla i veselja. Slavi se prve nedjelje nakon 
proljetnog ekvinocija, odnosno između 22. ožujka i 
25. travnja." Pripreme za Uskrs počinju četrdeset 
dana prije blagdana, razdobljem korizme!“ kada se 
vjernici postom, molitvom i odricanjem pripremaju 


11 Dino Milinović, ,,Izvori prikaza Muke u ranokršćanskoj umjetnosti, Muka kao nepresušno nadahnuće kulture“, Zbornik radova 
međunarodnog znanstvenog simpozija Pasionska baština 98, (Zagreb, 1999), 73 
12. Adalbert Rebić, ,,Slika Krista Teološko-umjetnički uvid u sliku Isusa Krista od njenih početaka do danas“, Bogoslovna smotra 74/4 


(Zagreb, 2004), 1079, 1088, 1097 
13. Uskrsspada u takozvane pomične blagdane. 
14 lat. quadragesima što znači četrdesetnica. 

7. Odlazak na svetu misu 


za proslavu Uskrsa. Osnovno obilježje korizme 
izostanak je folklornih sadržaja. Nekoć se strogo 
pazilo da se ne stvara buka i ne pjeva. Nisu se 
održavale svadbe niti ikakve zabave, aisama nošnja 
nije smjela odražavati veselje već je bila bez velikih 
ukrasa i nakita.'? Trebala je biti vanjski znak žalosti, 
naročito na Veliki petak.!* 


Razdoblje korizme počinje postom na Pepelnicu, a 
završava na Veliki četvrtak kojim započinje Sveto 
trodnevlje. Unutar korizme ima šest nedjelja od 
kojih svaka ima svoje ime. Nazivi koji se u brodskom 
Posavlju koriste za korizmene nedjelje također 
iskazuju značenje pokore, pokajanja i žalosti. 


Čista — simbolizira čišćenje doma od bučnih i 
veselih pokladnih dana. | sam čovjek se treba 
očistiti unutar sebe u poniznosti, postu i molitvi. 
Pačista — simbolizira čišćenje doma i duše. 
Bezimena — ne spominje se veselje, samo pokor- 
nost. Sredoposna — obilježava pola korizmenog 
posta. Gluha — slike svetaca i raspela pokrivaju se 
tamnim, obično ljubičastim platnom koje označava 
žalosti pokoru. 

Gluve nedilje ništ ne si', sve će ti nevaljasto i gluvo 
bit. Cvjetne nedilje isto ništ ne si', jer će sve u cvit ić, 
a roda neće imat. Zato, najbolje je sijat u Veliku 
nedilju, prid Uskrs, pa će sve veliko i napredno bit, a 
još je najbolje sve u stoti dan godine sijat, a to ti 
dođe 10. travnja, onda će sveg na stotinu urodit. 


15 Nosila se mrka, pokajna, korotna, odjeća sašivena od grubljeg tkanja, ukrašena bijelim vezom ili vezom tamnih, zagasitih tonova 
plave, zelene, smeđe, ljubičaste boje. Svake nedjelje prema točno utvrđenim pravilima nosila se druga rubina. U Čistu nedjelju 
odijevala se raspletena rubina, u Pačistu, isicana rubina, na Glušnicu se obavezno odijevala pripletana — sastavljana rubina, a na 
Veliki petak najmrkije pripletankame. Najmrkijim bijelim vezovima smatraju se pripleti rasplet. 

16 Barlek, Uskrsni običaji sjeveroistočne Hrvatske, Slavonija, Baranja, Srijem, (Etnografski muzej Zagreb, 1992), 7; Barlek, Uz križ stati, 


hrvatski Uskrs, (Etnografski muzej Zagreb, 2005), 13 

Na Veliki petak u zemlju se ne dira, al na Veliku 
subotu more se dopodne baš i krompir sadit, a 
odpodne se u crkvu odlazilo.!'" 


Cvjetnica 


Blagoslov grančica masline, lovora, gloga, drijenka 
ili vrbe, koji simbolički označuje ulazak u novo 
vegetacijsko razdoblje, poznat je običaj na cijelom 
području Hrvatske. Vrsta i broj biljaka koje se nosi 
na posvetu različita je od kraja do kraja. 

U brodskom Posavlju nekada se na blagoslov nosio 
buketić u kojem su mogle biti od dvije do šest vrsta 
točno određenog bilja s magijskim značenjem. 
Primjerice, cica mace su se nosile kako bi kvočke 
bolje legle, češljugovina jer se vjerovalo da je Isus u 
pustinji iz nje pio vodu, a posvećena je štitila 
pčelinjake i trebala donijeti sreću u pčelarstvu, dok 
se drijenak koristio s ciljem da se bude zdrav ko 
dren budući da simbolizira zdravlje te prema 
vjerovanju svoju magijsku moć prenosi na kuću, 
ljude i zemlju. 





8. Raspeće Krista, slika na staklu 


17. Barlek, Uskrsni, 7; Barlek, Uz križ, 14 


Nakon posvete buketić se čuvao zataknut u strehu 
te bi se zapalio ako bi zaprijetila oluja jer je dim, 
vjerovalo se, mogao otjerati oblake. Postupci s 
blagoslovljenim biljem tumače se kao simbolično 
prenošenje regeneracijske moći proljetnog bilja na 
čovjeka. Vjerovanje u moć vode i zelenila dolazi do 
izražaja u običaju umivanja u cvjetovima visibaba, 
ljubičica, tratinčica i ostalog proljetnog bilja na 
Cvjetnicu ujutro, kako bi onaj koji se umiva bio lijep 
kao cvijet. Jednako kao bilje blagoslovljeno na 
Cvjetnicu, voda i hrana činom blagoslova dobiva 
moć svetosti, zaštite i ozdravljenja. 


Veliki tjedan 


Tjedan prije Uskrsa nazivao se velikim tjednom. 
Početkom velikog tjedna smatra se Veliki četvrtak. 
Obilježava ga simboličko zavezivanje zvona koja se 
do Velike subote nisu smjela koristiti. Umjesto 
zvona koristile su se klepke, koje se prije obreda 
iznesu pred crkvu i njima se klepeće kako bi se 
pozvali vjernici. Muk zvona predstavlja apostole 
koji su utihnuli do Velike subote, ali i samu Muku. 
Poslijepodne se moralo prestati sa svim poslovima 
u vrtu ili u polju. Na Veliki četvrtak pekao se kruh 
bez ukrasa koji se nosio na blagoslov. Taj se dan u 
crkvi odvijalo pranje nogu i uređivao se Božji grob 
(Klakar). Veliki četvrtak poznat je kao Dan posljed- 
nje večere. 


Veliki petak 


Jedini dan u crkvenoj godini kad se ne slavi sveta 
misa je Veliki petak. Liturgijska boja tog dana je 
crvena - mučenička. U nekim su se crkvama pjevale 
tužbalice. Jedna od najstarijih je Gospin plač, koji se 
pjeva kada djevojke idu čuvati Božji grob. U narodu 
postoji vjerovanje da se treba napiti crnog vina jer 
koliko ga se popije, toliko će se krvi upiti u žile. 

9. Sarane šibe 


Vjerovanje je povezano s Isusovom krvi koja je tog 
dana prolivena. Na Veliki petak se ne smije raditi 
nikakav teži posao, a naročito se ne smije oštrim 
predmetom bosti zemlju, jer tog dana leži tijelo 
Kristovo. 

Do sredine 50-ih godina 20. stoljeća održavao se na 
Veliki petak običaj zvan šibarina.'* Naziv dolazi od 
šibanja (spomen na bičevanje Isusa) koje je glavno 
obilježje običaja. Ljeskovim ili vrbinim šibama 
udaralo se po klupama i podu. Obično su to bile 
mladice duge otprilike jedan metar i ukrašene 
izrezivanjem kore nožićem. Kad dođe vrijeme 
šibanja svećenik pozove djecu pred oltar i zatim lupi 
knjigom po oltaru. To je znak da šibama počnu 
udarati stubu ispred sebe ili klupu u kojoj sjede, 
čime se stvarala velika buka. Od jakog udaranja šibe 


bi se izlomile u male komade koji su se nosili kući i 
zakapali u vrt, zaticali u pčelinjake ili spremali u 
kuću. Namjena im je slična namjeni bilja blago- 
slovljenog na Cvjetnicu — potaknuti i osigurati 
dobar urod te očuvati kuću od udara groma. 

Za vrijeme obreda na oltaru je bio postavljen velik 
svijećnjak u obliku trokuta, koji simbolizira 
Presveto Trojstvo, s petnaest svijeća (četrnaest 
voštanih koje simboliziraju jedanaest apostola i tri 
Marije, dok bijela parafinska svijeća na vrhu 
predstavlja Krista). Čitali su se Psalmi o križnom 
putu. Nakon što bi se pročitao psalam o jednom 
stajalištu gasila bi se jedna svijeća. Bijela se svijeća 
nosila iza oltara i tamo se gasila — simbolika da je 
Isus izdahnuo." 

Postoje tumačenja da se praksa udaranja po 
klupama susreće u XV. i XVI. stoljeću., u razdoblju 
kada se Crkva žestoko bori protiv bičevalaca, koji su 
se u Katoličkoj crkvi pojavili u drugoj polovici XIII. 
stoljeća. Bičevaoci (flagelanti, battuti, verbe- 
ratores, vattenti) su bili poznati po samobičevanju 
tijela, osobito za vrijeme procesija u Velikom 
tjednu. Postoji i tumačenje da je običaj stvaranja 
buke preuzet iz židovske tradicije, gdje su u 
sinagogama vjernici stvarali buku na svako spo- 
minjanje imena ozloglašenog Amana, koji se u knjizi 
Esterinoj spominje kao oličenja zla.*“" Etnolog 
Milovan Gavazzi ovaj običaj tumači kao znak 
pomlađivanja, analogan šibanju djece i mladih na 
Dan nevine dječice 28. prosinca.?! 


Velika subota 


Velika subota dan je kada se prikazuje Kristov ukop i 
ležanje u grobu. Tu je važna simbolika svjetla, 
vezana uz sam blagdan Uskrsa. Slavljenje u vrijeme 
ekvinocija znači pobjedu svjetlosti nad tamom, 
pobjedu života nad smrću. Ujutro na Veliku Subotu 


18 U sjevernim dijelovima Hrvatske za običaj se koristio pojam šibarina, dok je u južnim dijelovima Hrvatske prevladavao pojam 
baraban. U Bosni se koristio i pojam kucanje. (Dragan Nimac, ,Povijesno-etnografski presjek običaja barabana u negdašnjem 
obredu jutrenje Velikog tjedna u kontekstu njihova mogućeg oživljavanja u suvremenoj kulturi i liturgijskoj praksi“, Nova prisutnost 
8/2 (Zagreb, 2010), 199. U Sibinju se šibarina održavala na Veliki Četvrtak. 


19 Nimac, Povijesno, 205 
20 Nimac, Povijesno, 201, 205 


21 Gavazzi, Godina dana hrvatskih narodnih običaja, (Zagreb, 1991), 26-27, 192-193 

umivalo se u tekućoj vodi ili na bunaru ako se 
drugačije nije moglo. Običaj umivanja u vodi u kojoj 
su kuhana jaja ukazuje na vjerovanje kako će onaj 
tko se umiva imati bjelji ten. Najčešći razlog 
umivanja, uz ljepotu, bio je zdravlje očiju i kože. 
Vjeruje se kako očisnu moć imaju i voda i vatra. 
Očisna moć vatre izražena je u običaju preskakanja 
vatre ujutro na Veliku subotu. 

Priprema hrane i odlazak na blagoslov hrane bio je 
uglavnom posao mlađih žena, djevojaka ili djece. U 


crkvu se, uz pripremljena jela u košarama, nosilo 
sjemenje agrarnih proizvoda kako bi se osigurao 
dobar urod. Nakon blagoslova žurilo se kući zbog 
uvjerenja kako će onaj koji prvi stigne cijele godine 
biti vrijedan i prvi u selu. U košarama se nosila i 
kadionica** koja se palila nakon blagoslova jela 
ispred crkve i tako zapaljena nosila kući, gdje su se 
kadile sve prostorije i gospodarske zgrade. Ostatak 
bi se bacio u peć. Vjerovalo se da zli duhovi neće 
imati vlasttamo gdje dopiru svjetlosti dim vatre. 





10. Isusovo tijelo uzimaju s križa, XIII. postaka Križnog puta 


22. Vrsta gljive koja raste na hrastovom panju. Brale su se tijekom godine i čuvale do ovog dana. Smatrana je pogodnom za prenošenje 


blagoslovljene vatre korištene u zaštitne svrhe. 

Arma Christi 





Popis predmeta Pokrajinskog muzeja Celje, 

Posavskog muzeja Brežice i Muzeja kršćanstva na Slovenskem, 
Muzeja Brodskog Posavlja i Gradskog muzeja Požega 

na izložbi "Arma Christi ili svatko svoj križ nosi" 


1. Boca s raspelom i drugim Arma Christi, 2. pol. 19. st., Galicija (Žalec), inv. br. E 689 
Pokrajinski muzej Celje 

2. < Križs Arma Christi, slika na staklu, 2. pol. 19. st., (?), inv. br. E 54 
Pokrajinski muzej Celje 

3. Kristova patnja s Arma Christi, slika na staklu, 2. pol. 19. st., (?), inv. br. E 43 
Pokrajinski muzej Celje 

4. Božji grob s Arma Christi, slika na staklu, 2. pol. 19. st., (?), inv. br. E 389 
Pokrajinski muzej Celje 

5. Kristova patnja, nepozati autor, ulje na bakrenoj ploči, kraj 18. st., (?), inv. br. S/A24 
Pokrajinski muzej Celje 

6. Kristova patnja, nepoznati autor, ulje na platnu, početak 18. st., (?), inv. br. S/367 
Pokrajinski muzej Celje 

7. < Kristova patnja ili Celovški Krist, nepoznati autor, ulje na platnu, sredina 18. st., (?), inv. br. S/339 

8. — Kristova patnja, Albrecht Durer, reprodukcija bakroreza, originalna ploča nastala oko 1500, (?), inv. br. G/ 1. -7 
Pokrajinski muzej Celje 

9. Križ, nepoznati autor, dio polikromije, drvo, 19.st., (?), inv. br. P 95 
Pokrajinski muzej Celje 

10. Kristova patnja, nepoznati autor, polikromirano drvo, 19.st., (?), inv. br. P 162 
Pokrajinski muzej Celje 

11. Bičevanje Krista, nepoznati autor, ulje na platnu, 18. st, inv. br. S/481 
Pokrajinski muzej Celje 

12. Kristi razbojnici na križu, nepoznati autor, ulje, karton, 19. st, inv. br. S/543 
Pokrajinski muzej Celje 

13. Isus nosi križ, V. postaja Križnog pouta, Janez Andrej Strauss (?), ulje na platnu, oko 1770., inv. br. C Kz-164 
Pokrajinski muzej Celje 

14. Kristova glava okrunjena trnjem, Fran Stiplovšek, drvorez, 1931., inv. br. G/VII-48 
Pokrajinski muzej Celje 

15. Vera icon oz. Veronikin veo, nepoznati autor, bakrorez na platnu, 1870., inv. br. G/X1-364 
Pokrajinski muzej Celje 

16. Patnja, Miroslav Modic, drvorez, 1931., inv. br. G/XI-18 
Pokrajinski muzej Celje , 

17. Križni put - XIV. postaja, nepoznati autor, reprodukcija ručno koloriranih bakroreza, prijelaz iz 18. u 19. st., 
Kozlevčarjeva zbirka, evid. br. K 164 — K 177 
Muzej krščanstva na Slovenskem 

18. Procesijsko raspelo s Arma Christi, nepoznati autor, 18. st. (?), inv. br. KZ 1/650 
Posavski muzej Brežice 

19. Raspeće Krista, nepoznati autor, slika na staklu, početak 20. st., inv. br. E 1241 
Muzej Brodskog Posavlja 

20. Pieta, nepoznati autor, porculanska figurica, početak 20. st., inv. br. E 2578 
Muzej Brodskog Posavlja 

21. Isus na križu, nepoznati autor, ovalna sličica, početak 20. st., inv. br. E 2742 
Muzej Brodskog Posavlja 

22. Boca s raspelom i umjetnim cvijećemi, nepoznati autor, 20. st., 
Muzej Brodskog Posavlja 

23. Molitvena knjižica Isus prijatelj mladeži, Knjižara L. Hartman, Zagreb, početak 20. st. 
Muzej Brodskog Posavlja 


svatko svoj križ nosi 

24. Kristov grob, Ivo Čakalić, kolorirano drvo, tkanina, staklo, 1962., inv. br. 12.587 
Gradski muzej Požega 

25. Križ, nepoznati autor, drvo, Franjevački samostan u Velikoj, 20. st., inv. br. 11.538 
Gradski muzej Požega 

26. Ecce homo, nepoznati autor, porculan, pozlata, 1. pol. 19. st., inv. br. 11.788 
Gradski muzej Požega . 

27. Boca s raspelom i drugim Arma Christi, nepoznati autor, prije 1942., inv. br. 18.136 
Gradski muzej Požega 


Fotografije u katalogu 


str., 8 
str., 9 
str., 9 
str., 10 

str., 10 
Sir. 11 
št, 14 
str., 15 
o S, 06 
10. Str, 17 


O osamu 


Isus nosi križ, V. postaja Križnog puta, Janez Andrej Strauss (?), Pokrajinski muzej Celje 

Križ s Arma Christi, 2. pol. 19. st., Pokrajinski muzej Celje 

Boca s raspelom i drugim Arma Christi, 2. pol. 19. st., Pokrajinski muzej Celje 

Misa sv. Gregora, fragment freske u crkvi sv. Miklavža na Vimperku nad Podvinom kod Polzele, 
početak 16. stoljeća 

Kristova glava okrunjena trnjem, Fran Stiplovšek, 1931., Pokrajinski muzej Celje 

Polaganje v grob, Martin Schongauer, oko 1490., Pokrajinski muzej Celje 

Odlazak na sv. Misu, Gundinci, 1939. i Bicko Selo, 1977., Muzej Brodskog Posavlja 

Raspeće Krista, početak 20. stoljeća, Muzej Brodskog Posavlja 

Šarane šibe, Zvonimir Toldi, Muzej Brodskog Posavlja 

Isusovo tijelo uzimaju s križa, XIII. postaja Križnog puta, crtež iz Isus prijatelj mladeži, molitvena knjižica s 
katekizmom i pjesmama za dječake i djevojčice, početak 20. stoljeća, Muzej Brodskog Posavlja 

